અમદાવાદ મ્યુનિસિપલ કોર્પોરેશનની સ્કૂલનાં વિદ્યાર્થીઓનાં હવેથી સ્કૂલમાં જ હેર કટિંગ કરાવી શકશે. AMC સ્કૂલ બોર્ડ અને ઈન્ટરનેશનલ હેર કટ એકેડમી વચ્ચે કરાર કરવામાં આવ્યો છે. હાલમાં શહેરની 51 શાળાઓમાં પ્રાયોગિક પ્રોજેક્ટ હાથ ધરવામાં આવશે. જેમાં વિદ્યાર્થી-વિદ્યાર્થિનીઓ સ્વૈચ્છિક રીતે હેર કટ કરાવી શકશે. હેર કટ એકેડમીનાં વોલિયન્ટર્સ સ્કૂલ પર જઈને જ હેર કટ કરશે. આ સેવા શાળાનાં વિદ્યાર્થીઓને નિઃશુલ્ક રીતે આપવામાં આવશે.